stanford-oval/wikipedia huggingface dataset:
אנדריאה פולק
ביוגרפיה > שיאנית עולם וסגנית אלופת עולם

בתחרות שנערכה בלנינגרד, ברית המועצות ב-9 באפריל בשנת 1978 קבעה פולק במשחה ל-200 מטר פרפר שיא עולם חדש של 2:11.20 דקות, שיפור בשתי מאיות השנייה לשיא בן השנתיים של רוזמרי גבריאל (2:11.22 דקות). שלושה חודשים לאחר מכן, בתחרות שנערכה במזרח ברלין ב-3 ביולי היא קבעה במשחה ל-100 מטר פרפר שיא עולם חדש של 59.46 שניות, שיפור לשיא בן השנה של בת ארצה כריסטיאנה קנקה (59.78 שניות) ויממה לאחר מכן, היא שיפרה את שיאה העולמי במשחה ל-200 מטר פרפר והעמידה אותו על 2:09.87 דקות. באליפות העולם בשחייה שנערכה במערב ברלין, באוגוסט אותה שנה היא זכתה ב-3 מדליות, מהן 2 כסף ו-1 ארד. מדליות כסף במשחה ל-100 מטר פרפר בתוצאה של 1:00.26 דקות, אחרי ג'ואן פנינגטון מארצות הברית שקבעה שיא אליפות חדש של 1:00.20 דקות ולפני וונדי קווירק מקנדה (1:01.82 דקות) ובמשחה שליחות 4x100 מטר מעורב בתוצאה של 4:09.13 דקות, אחרי ארצות הברית שקבעה שיא אליפות חדש של 4:08.21 דקות ולפני ברית המועצות (4:14.91 דקות). מדליית ארד במשחה ל-200 מטר פרפר בתוצאה של 2:12.63 דקות, אחרי טרייסי קולקינס שקבעה שיא עולם חדש של (2:09.87 דקות) וננסי הוגסהד (2:11.30 דקות) שתיהן מארצות הברית.
באולימפיאדת מוסקבה (1980) זכתה פולק בשתי מדליות, זהב וכסף. מדליית זהב במשחה שליחות 4x100 מטר מעורב בשיא עולם חדש של 4:06.67 דקות, לפני בריטניה (4:12.24 דקות) וברית המועצות (4:13.61 דקות) ומדליית כסף במשחה ל-100 מטר פרפר בתוצאה של 1:00.90 דקות, אחרי קארן מטשוק (1:00.42 דקות) ולפני כריסטיאנה קנקה (1:01.44 דקות) חברותיה לנבחרת. נוסף לכך, היא סיימה במקום רביעי במשחה ל-200 מטר פרפר בתוצאה של 2:12.13 דקות.
חייה האישיים

פולק נישאה לפינסקה רוכב אופניים מקצועי ושניהם היו הורים למייקל פינסקה שהוא ג'ודוקא אולימפי (בייג'ינג 2008).
נפטרה ב-13 במרץ 2019.
שימוש בסמים

לאחר איחוד גרמניה נחשפה תוכנית האימרוץ של גרמניה המזרחית, בה נתנו סטרואידים אנאבוליים באופן שיטתי לספורטאים רבים. בין היתר, השחיינית בריגיט מיינקה ספרה ששחייניות נבחרת מזרח גרמניה השתמשו באימרוץ נרחב.
תארים והישגים

פולק שברה 7 שיאי עולם חדשים, במשחה ל-100 מטר פרפר (1), במשחה ל-200 מטר פרפר (2) ובמשחה שליחים 4x100 מטר מעורב (4).
בשנת 1987 זכתה פולק להכלל בהיכל התהילה הבינלאומי של השחייה.
ראו גם

מדיה וקבצים בנושא  בוויקישיתוף
התפתחות שיא העולם במשחה ל-100 מטר פרפר
התפתחות שיא העולם במשחה ל-200 מטר פרפר
הערות שוליים

↑
אלפא רומיאו 2אטואוטנטה

| --- | --- |

Alfa Romeo 2uettottanta
 מאפיינים כלליים
 נקרא גם:  Alfa Romeo Spider Pininfarina 2uettottanta
 יצרן:  אלפא רומיאו
 שנות ייצור:  2010 (דגם קונספט)
 הרכבה:  איטליה איטליה
 אורך:  4,212.6 מ"מ
 רוחב:  1,797 מ"מ
 גובה:  1,280 מ"מ
 בסיס גלגלים:  2,500 מ"מ
 מפרט טכני
 מנוע:  4 צילינדרים, 1,750 סמ"ק (מגדש טורבו)
 הילוכים:  תמסורת ידנית - 6 מהירויות
 מעצב:  פינינפארינה
אלפא רומיאו 2אטואוטנטה (באיטלקית: Alfa Romeo 2uettottanta, קרוי גם: Alfa Romeo Spider Pininfarina 2uettottanta) היא מכונית קונספט, בתצורת מכונית ספורט-רודסטר, 2 דלתות, אשר הוצגה על ידי יצרנית כלי הרכב האיטלקית אלפא רומיאו בשנת 2010
דגם הקונספט "אלפא רומיאו 2אטואוטנטה" נבנה כמחווה לציון יום השנה ה -80 של פינינפארינה (אוטנטה באיטלקית פירושו 80) ואת המאה של היצרנית אלפא רומיאו (נוסדה ב-1910). זהו גם מחווה לדגם אלפא רומיאו ספיידר ("Duetto" או "alfaduetto" מציין את הכינוי לדגם "אלפא רומיאו ספיידר") ( due באיטלקית פירושו 2).
"אלפא רומיאו 2אטואוטנטה"

מכונית רודסטר פתוחה
2 דלתות
2 מושבים
מנוע קדמי
סוג הנעה: הנעה אחורית 4x2
עיצוב: פינינפארינה
בשנת 2010 זכה דגם "אלפא רומיאו 2אואטאוטנטה" בפרס עיצוב מכוניות השנה בקטגוריה לעיצוב המכוניות הטוב ביותר לשנת 2010 בקטגוריית מכוניות הקונספט בתערוכת הרכב של ז'נבה.
"אלפא רומיאו 2אטואוטנטה" > ממאפייני עיצוב "אלפא רומיאו 2אטואוטנטה"

הקצה הקדמי של דגם ה-"אלפא רומיאו 2אטואוטנטה" כולל קו מרכזי. לצדדי סמל (לוגו) אלפא רומיאו, ישנם שתי כניסות אוויר, בצורה גאומטרית משולשת. הפנסים, המבוססים על טכנולוגיות ה-LED האחרונות, מוגדרים מתחת לקו המאפיין את המכונית כולה.
רצועת פחמן בחלק התחתון של הקצה הקדמי פועלת כמפצל ומעבירה את האוויר לכיוון הגב. הקו האופקי שמתחיל מהגלגל הקדמי ונמשך לגלגל האחורי מניע דינמיות רבה. גם הגב מאופיין במשטחים חלקים וחיוניים. נראה כי שתי הבליטות נולדו מהנפח. הם נראים כמו כנפיים צפות ויוצרים את המוטות בחלק האחורי של המושבים. החלק הפנימי מרווח ונוח.
מושבי הספורט המתאימים בצורה מעניקים תמיכה מעולה, וזרועות הנהג מוחזקות במרחק מושלם כדי לאחוז בהגה בעל הקוטר של 14 אינץ' בגודל רטרו.
גלריה

"אלפא רומיאו 2אטואוטנטה"
"אלפא רומיאו 2אטואוטנטה"
"אלפא רומיאו 2אטואוטנטה"
"אלפא רומיאו 2אטואוטנטה"
ראו גם

אלפא רומיאו איגואנה
אלפא רומיאו פנדיון
הערות שוליים

↑  "אלפא רומיאו 2אטואוטנטה" motorspirit.me/alfa-romeo-2uettottanta-2010-future-exotica
↑  אלפא רומיאו duetto alfaduetto.it
↑  "אלפא רומיאו 2אטואוטנטה" supercars.net/blog/2010-alfa-romeo-2uettottanta
↑  "אלפא רומיאו 2אטואוטנטה" dieselstation.com/cars/pininfarina-2uettottanta-alfa-romeo-spider
↑  "אלפא רומיאו 2אטואוטנטה" alfaduetto.it/PininfarinaDuettottanta
↑  "אלפא רומיאו 2אטואוטנטה" autoexpress.co.uk/car-reviews/17783/alfa-romeo-2uettottanta
אל תרחק

| --- | --- |

כריכת אל תרחק, באסופת שלושה קבצים
 מידע כללי
 מאת:  זלדה
 שפת המקור:  עברית
 סוגה:  שירה
 הוצאה
 הוצאה:  הוצאת הקיבוץ המאוחד
 תאריך הוצאה:  1974
 מספר עמודים:  42
 קישורים חיצוניים
 הספרייה הלאומית:  002167003, 003565865
אַל תִּרְחַק הוא כותר קובץ שיריה של המשוררת הישראלית זלדה. ראה אור בהוצאת הקיבוץ המאוחד בתל אביב (כשאר קובצי שירתה) בשנת תשל"ד (1974).
נושאי הקובץ הם געגועים עמוקים לבן הזוג שהלך לעולמו, מבעים של אמונה ודבקות באלוהים, וחוויית הקיום האנושי, המעורבת, שחושך ואור משמשים בה בערבוביה, מלאת סבל ותלאות יחד עם תחושת יופי נשגב. הלשון השירית עורכת שימושים ומטפורות משברי פסוקים מהתנ"ך ואמרות חז"ל, ובסגנון הפיוט העברי וסידור התפילה היהודי.
שירים

הקובץ כולל את השירים:
| 0 | 1 | 2 | 3 | 4 | 5 |
| --- | --- | --- | --- | --- | --- |
|  שושנה שחורה כאשר בֵּרכתי על הנרות כאשר חי המלך אל תשליכני מלפניך |  החול הדק החול הנורא השמענה קולכן ברכות השחר [נשמתי] צער הגוף |  צִפור אחוזת קסם הדמיון העליז עץ השִטה הד רפה |  אורחי נפשי בעִדן הבדידות בערב שרבי אשה שהגיעה לזִקנה מופלגת משפחת הקלפן |  לכל איש יש שם כאשר צִיַרנו שושנים בגִלגול האחרון כל הלילה בכיתי |  בכי משונה עלים זעירים של משי כאשר שמיִם להבה סואנת מקום של אש [נפשי היי ממלכה נאמנה] |
תכנים ואמירות > כל הלילה בכיתי

נושאי השיר הם הדבקות באלוהים באמצעות היופי הנשגב שקים בעולם-עולמו, ולמולה תודעת המוות, השתיים העומדות כביכול בסתירה מכאיבה הן נושא הרהוריה ותפילתה של המשוררת בליל נדודים. יש בשיר בקשה למוות, שכאשר יבוא, יהיה ללא סבל, וגם לשוכני "עפר" תהיה מנוחה מהותית; בקשתה זו - "הפלתי את תחנוני" - היא כלל אנושית ואישית בכפיפה אחת. אולם, עם הקשה באשר לתקופת המוות, בין לבין השורות, ממאנת המשוררת לקבל את מותה, ככל בני אנוש, שיבוא, כרוך בפרידה - "להפרד מיֹפים" - של הדברים בעולם החיים, כאשר תילקח ממנה האפשרות לחוות את אהבת ה' באמצעותם, ונשמתה תשכון בעולם אחר. השיר מתחיל במילים: "כל הלילה בכיתי / ריבונו של עולם / אולי יש מוות שאין בו אלימות / מוות שדומה לפרח".
לקריאה נוספת

אברהם שגיא, בין "לכל איש יש שם" ל"שמי הוא שם תורמי" : זלדה ויהודה עמיחי על דרכי עיצובה של הזהות, ראשית, 1, תשס"ט, עמ' 358-325.
הערות שוליים

↑  עובד והולחן על ידי עמוס הדני, ראו: שושנה שחורה, באת  shironet.
↑  ראו מלל: אם נפשי על צדה תשכב, באתר  newlibrary.
↑  ראו מלל: ציפור אחוזת קסם, באתר  blabla4u.
↑  הולחן ועובד על ידי חנן יובל, ראו: לכל איש יש שם, באתר  shironet, וזכה למספר ביצועים.
↑  הולחן על ידי שולי נתן, ראו: כל הלילה בכיתי, באתר shironet.
אנה שטיינר-קניטל

| --- | --- |

 לידה:  28 ביולי 1841 Elbigenalp, אוסטריה 
 פטירה:  28 בפברואר 1915 (בגיל 73) ואטנס, אוסטריה 
 מקום קבורה:  אינסברוק 
 מקום לימודים:  האקדמיה לאמנות יפה, מינכן (1863) 
 
אנה שטיינר-קניטל (בגרמנית: Anna Stainer-Knittel;‏ 28 ביולי 1841 – 28 בפברואר 1915) הייתה ציירת פורטרטים וציירת פרחים אוסטרית.
ביוגרפיה

אביה היה יצרן נשק שעודד את כישרונותיה ושאיפותיה של בתו. הפסל, יוזף אלואה קניטל, היה דוד שלה והצייר, יוזף אנטון קוך, היה דודו הגדול.
היא החלה את לימודיה בשנת 1859 באקדמיה לאמנויות יפות במינכן, אך היא לא הורשתה ללמוד בבית הספר הראשי משום שהייתה אישה. היא נאלצה לחזור הביתה בשנת 1864 בגלל מחסור בכספים. בתקופה זו היא ציירה דיוקנאות רבים של אנשי המשפחה והנוף בסביבה. בהמשך עברה לאינסברוק והצליחה לפרנס את עצמה כציירת פורטרטים. בשנת 1867, בניגוד לרצון הוריה, נישאה לקרמיקאי בשם אנגלברט שטיינר. במהלך שהותם יחד, היא יצרה עיצובים פרחוניים רבים עבור כוסותיו וצלחותיו.
משנת 1868 עד 1871 נולדו להם שלושה ילדים; שני בנים ובת. בשנת 1873 היא פתחה בית ספר לציור לנשים, אותו הפעילה כמעט עד מותה. בין תלמידיה היו מריה טיליפול-קיסטלר (1884–1963) ווילהלמינה רדליך (1869–1954).
דמות ספרותית

בגיל שבע עשרה התנדבה אנה לרדת במורד קיר סלע כדי להסיר קן נשר. במאה ה-19 זה היה נוהג מקובל למנוע מנשרים לתקוף את עדרי הצאן המקומיים. בשנה שקדמה לה, ניסיון דומה כמעט הסתיים בטרגדיה של המטפסים, כך שלא ניתן היה למצוא מתנדבים אחרים. היא הצליחה לתפוס את הנשר, להכניס אותו לתרמיל שלה ולעלות חזרה בשלום, אם כי מאוחר יותר נאמר כי היא הותקפה על ידי נשר מבוגר במהלך הטיפוס.
בשנת 1863 תואר אירוע זה על ידי לודוויג סטאוב בסיפור ובשנת 1873, הוא תואר ברומן מאת וילהלהמין פון הילרן בשם Die Geier-Wally ("נערת הנשרים") הסופרת התוודעה לאנה ולבעלה באינסברוק והחליטה לספר את סיפורה בסגנון דרמטי, שייקספירי. היא מכנה את הגיבורה שלה וואלי, וממחיזה את הקונפליקטים שלה עם אביה ויוצר מעין מסכת פמיניסטית.
בשנת 1892 הותאם הסיפור לאופרה: לה וואלי מאת אלפרדו קטלאני. הוא צולם גם מספר רב של פעמים לקולנוע.
הערות שוליים

↑  Knit(t)el-Stainer (Maria) Anna
↑  Evelyn Kain, Anna Stainer-Knittel: Portrait of a "femme vitale", Woman's Art Journal 20, 1999, עמ' 13–31 doi: 10.2307/1358979
↑  Evelyn Kain: Anna Stainer-Knittel: Portrait of a „femme vitale“. In: Woman's Art Journal, Vol. 20, No. 2 (Fall 1999/Winter 2000), pgs.13–31
↑  Steub, Ludwig, dx.doi.org
| --- | --- |
בקרת זהויות :  GND: 119032066  ISNI: 0000 0000 4887 6790  LCCN: nr2003024501  RKD: 351799  VIAF: 35257517   WorldCat (עם VIAF): 35257517
אנה ריד

| --- | --- |
אין תמונה חופשית
 לידה:  1965 (בת 59 בערך) קיימברידג', הממלכה המאוחדת 
 מדינה:  הממלכה המאוחדת 
 מקום לימודים:  בית הספר ללימודי מזרח אירופה והעמים הסלאבים בקולג' האוניברסיטאי של לונדון, אוניברסיטת אוקספורד 
 שפות היצירה:  אנגלית 
 
אנה ריד (באנגלית: Anna Reid; נולדה ב-1965) היא עיתונאית וסופרת בריטית, הכותבת בעיקר על ההיסטוריה של מזרח אירופה.
חייה

ריד גדלה בקיימברידג' ולמדה בבית-ספר לבנות. היא למדה משפטים באוניברסיטת אוקספורד והיא בעלת תואר שני בכלכלה ובהיסטוריה של רוסיה מבית הספר ללימודי מזרח אירופה והעמים הסלאבים בקולג' האוניברסיטאי של לונדון.
את מזרח אירופה "גילתה" לאחר שפוטרה מעבודתה בחופשות הלימודים כאו-פר בשוודיה, אז הפליגה במעבורת לפולין, שהייתה אז תחת הממשל הצבאי לאחר פעולות הממשלה למחיצת ההתנגדות של תנועת "סולידריות". ב-1989 שהתה ריד בברלין בזמן נפילת החומה.
לאחר שעבדה כיועצת ועיתונאית לענייני עסקים, עברה ב-1993 להתגורר בקייב, שם שמשה ככתבת האקונומיסט והדיילי טלגרף באוקראינה. ב-1995 חזרה ללונדון, נישאה והחלה לעבוד על ספרה הראשון.
החל מ-2003 ועד 2007 עבדה עבור צוות החשיבה הבריטי "Policy Exchange", היא ערכה כמה מפרסומי הצוות ונהלה את תוכנית ענייני החוץ שלו. כיום היא מתגוררת במערב לונדון.
ריד פרסמה שלושה ספרים על ההיסטוריה של מזרח אירופה וזכתה בביקורות משבחות על תאוריה הציוריים של המקומות אותם היא חוקרת ובמיוחד על ספרה "לנינגרד" (שתורגם לעברית), שהוא הספר הראשון במאה ה-21 המתאר את המצור על לנינגרד (כיום סנט פטרבורג) על ידי הגרמנים בין 1941 ל-1944. ריד עשתה בספר שימוש במקורות ראשוניים מהמצור, שהתגלו לאחרונה ולא פורסמו קודם לכן, ובהם יומנים אישיים של אזרחים פשוטים שסבלו מהקור העז והרעב הקיצוני בזמן החורף הקשה במיוחד של סוף 1941 ותחילת 1942. בין העדים המרואינים בספר נמצא גם הישראלי איליה פרנקלך, שלאחר המתקפה הגרמנית על ברית המועצות התגייס ל"מליציה העממית" של לנינגרד.
כשנשאלה על אישיות היסטורית נערצת, בחרה ריד באליזבת הראשונה כאישיות האהובה עליה וכאישיות הכי פחות אהודה את הצאר האחרון של רוסיה ניקולאי השני.
ספריה

2000 ,Borderland: a journey through the history of Ukraine (אזור ספר: מסע בהיסטוריה של אוקראינה)
2003 ,The Shaman's Coat: A Native History of Siberia (מעיל השמאן: ההיסטוריה הילידית של סיביר)
2011 ,Leningrad: The Epic Siege of World War II: 1941-1944 (בבריטניה: Leningrad: Tragedy of a City Under Siege, 1941-44)
A Nasty Little War: The Western Intervention into the Russian Civil War, Basic Books, 2024
הערות שוליים

↑  אנה ריד, לנינגרד, פרק 4: הגיוס העממי, עמ' 73.
↑  Borderland: A Journey Through the History of Ukraine, באתר www.goodreads.com
↑  The Shaman's Coat: A Native History of Siberia, באתר www.goodreads.com
↑  "לנינגרד", באתר מודן הוצאה לאור
יובל אלבשן, שבוע הספר - מומלצים, באתר הארץ, 5 ביוני 2012
| --- | --- |
בקרת זהויות :  NLI: 987007266935605171  PLWABN: 9810550815305606  BIBSYS: 2098369  BnF: cb167016394 (data)  GND: 1017984980  ISNI: 0000 0001 1745 1367  LCCN: no97071252  MusicBrainz: 2aaa217e-2f61-46aa-a825-b6dbef7eaf98  NKC: js20020925326  NTA: 238468690  SUDOC: 080308325  VIAF: 14380478   WorldCat (עם VIAF): 14380478
אנה ריצ'רדס ברוסטר

| --- | --- |

 לידה:  3 באפריל 1870 גרמנטאון, פילדלפיה, ארצות הברית 
 פטירה:  1952 (בגיל 81 בערך) סקרסדייל, ארצות הברית 
 יצירות ידועות:  A New Alice in the Old Wonderland 
 
אנה ריצ'רדס ברוסטר (באנגלית: Anna Richards Brewster ‏; 1870 - 13 באוגוסט 1952) הייתה ציירת אמריקאית.
ביוגרפיה

היא נולדה בשכונת גרמנטאון בפילדלפיה, פנסילבניה. הוריה היו המשוררת והמחזאית אנה מטלאק וצייר הנוף ויליאם טרוסט ריצ'רדס. אחד מאחיה, תיאודור ויליאם ריצ'רדס, זכה בפרס נובל לכימיה בשנת 1914.
היא למדה בבית הספר לאמנות קאולס בבוסטון, שם זכתה במלגה ראשונה בכיתות ציור לנשים בשנת 1888, וכן אצל ויליאם מריט צ'ייס וג'ון לפרג בליגת הסטודנטים לאמנות בניו יורק בשנת 1890. בשנת 1890 היא זכתה בפרס דודג' שהוענק על ידי האקדמיה הלאומית על התמונה הטובה ביותר שציירה אשה אמריקאית בכל גיל. הציור הזוכה אבד. היא נסעה לאירופה מעת לעת בין השנים 1890 ל־1895, וציירה לצד אביה באנגליה, אירלנד וסקוטלנד, ולמדה באקדמיה ז'וליאן בפריז. בשנת 1896 עברה להתגורר בלונדון למשך תשע שנים, הקימה סטודיו בצ'לסי והציגה ארבע פעמים באקדמיה המלכותית לאמנויות.
ברוסטר איירה כמה פרסומים בשיתוף עם אמה אנה מטלאק לאורך כל שנות ה -90, כולל "אליס בארץ הפלאות" וספרים נוספים. הצלחתם של פרסומים אלה הובילה לה עבודה באיור המהדורה משנת 1906 של תולדות הקומיקס באנגליה של ביל ניי (1896).
בשנת 1905 היא התחתנה עם פרופסור לספרות ויליאם טני ברוסטר, אשר עודד אותה להמשיך לצייר. בני הזוג טיילו רבות באירופה, צפון אפריקה, מצרים, ארץ ישראל, סוריה וארצות הברית. התפוקה המקצועית הפעילה שלה הואטה לאחר מות בנה הצעיר, הרברט, בשנת 1910, אולם היא המשיכה לצייר נופים, להציג עבודות ולהשתתף בקהילות אמנותיות.
היא הייתה חברה מייסדת באגודת האמנות של סקרסדייל, וכיהנה כסגנית הנשיא הראשונה והייתה חברה בהתאחדות הלאומית לציירות ופסלים. במהלך שנות העשרים של המאה העשרים היא ביצעה עבודות נוספות, כולל כרזה של מלחמת העולם הראשונה שהופצה בתפוצה ארצית על ידי הצלב האדום, וכן סדרה של שמונה דיוקנאות של פרופסורים באוניברסיטת קולומביה. בתקופה זו היו לה גם כמה תערוכות יחיד בגלריות האמנות בניו יורק, והמשיכה להציג מעת לעת באקדמיה הלאומית עד 1935.
ברוסטר נפטרה בבית בסקרסדייל, ניו יורק, ב־13 באוגוסט 1952.
הותירה אחריה בעל ואחות אחת.
מורשת

אנה ריצ'רדס ברוסטר הייתה בין האמניות הבינלאומיות המצליחות ביותר בזמנה, אך שמה נשכח במידה רבה. עם מותה בשנת 1952 אורגנו תערוכות זיכרון במוזיאון העיר ניו יורק, במכון באטלר לאמנות אמריקאית ובמוזיאון לאמנות בג'ורג'יה. בעלה נתן עבודות רבות למוסדות ציבוריים ופרטיים, ופרסם סדרה של ארבעה ספרים המפרטים את חייה ואמנותה. היא ידועה בפסלים ואיורים וכן בציורים שנמצאים במוזיאונים ובאוספים פרטיים ברחבי ארצות הברית ואירופה.
כמו אמנים אמריקאים רבים בתחילת המאה העשרים, ברוסטר יצרה ציורים של סצנות ממסעותיה. במהלך שנות השבעים של המאה העשרים נכללה עבודתה בכמה תערוכות שלאחר המוות לצד ציוריו של אביה ויליאם טרוסט ריצ'רדס, כולל באקדמיה לאמנויות בפנסילבניה ובמוזיאון לאמנות אמריקאית.
בעשורים האחרונים חלה התעניינות קלה בעבודותיה, כולל תערוכת יחיד במוזיאון לאומנות בניופורט בשנת 1985, ותערוכת יחיד גדולה בשנת 2008 שנדדה בין מוזיאון נהר ההדסון, מכון באטלר לאמנות אמריקאית ומוזיאון מטרופוליטן פרזנו. הקטלוג לתערוכה בשנת 2008, בעריכתה של יהודית קפקא מקסוול, הכיל מאמרים ביוגרפיים נרחבים, כמו גם הערכות על חייה ועבודותה בהקשר של אמניות נשים ויקטוריאניות בסוף המאה ה-19 ותחילת המאה ה-20.
הערות שוליים

↑  Richards Brewster, Anna; Tenney Brewster, William (1954). A Book of Sketches. p. 10.
↑  Dodge Prize Certificate, 1890, Brewster family papers (AAA), reel 3796, frame 0224.
↑  William Tenney Brewster (ed) A Book of Sketches by Anna Richards Brewster, 1954–57
↑  Brewter McClatchy, Susan (2008). Maxwell, Judith (ed.). Anna Richards Brewster American Impressionist. Berkeley, Los Angeles, London: University of California Press. pp. 11
↑  Brewster, Anna Richards; Maxwell, Judith Kafka; Hudson River Museum; Butler Institute of American Art; Fresno Metropolitan Museum of Art, History, and Science (2008-01-01). Anna Richards Brewster, American impressionist. Berkeley: University of California Press.
| --- | --- |
בקרת זהויות :  BnF: cb160141202 (data)  GND: 136417426  ISNI: 0000 0001 0895 3613  LCCN: nr90012968  RKD: 12496  SUDOC: 085770892  ULAN: 500000460  VIAF: 46610832   WorldCat (עם VIAF): 46610832 
שער אחד הספרים על עבודותיה שכתב בעלה, 1912
אליפות אירופה בכדורסל 3x3 פריז (2021)

| --- | --- |
 ענף:  כדורסל 3x3
 ארגון מפעיל:  פיב"א
 תקופת התחרות:  10 בספטמבר 2021 – 12 בספטמבר 2021 (3 ימים)
 מספר תחרות:  6 
 מספר מתמודדים:  12
 מדינה מארחת:  צרפת
 עיר מארחת:  פריז
 זוכה:  סרביה
 → 2019 2022 ← 
 
אליפות אירופה בכדורסל 3x3 לשנת 2021 הייתה אליפות אירופה השישית בכדורסל 3x3, שהתקיימה בפריז, צרפת בהשתתפות 12 הנבחרות הטובות באירופה שהעפילו מ-8 בתי המוקדמות. האליפות התקיימה בין ה-10 עד ב-12 בספטמבר ובסופה זכתה סרביה בפעם השלישית ברציפות בתואר אלופת אירופה לאחר שניצחה בגמר את ליטא. פולין זכתה במקום ה-3 לאחר ניצחון על רוסיה.
מבנה התחרות

בשלב הבתים חולקו הקבוצות ל-4 בתים בני 3 קבוצות כל אחד. כל קבוצה פגשה פעם אחת כל קבוצה בבית, בסך הכל 2 משחקים ובסופן 2 הראשונות בכל בית העפילו לשלב רבע הגמר, ממנו החלו הקבוצות לשחק בשיטת נוקאאוט, ברבע, בחצי וגמר. שתי המפסידות בשלב חצי הגמר נפגשו למשחק על מדליית הארד.
מבנה התחרות > שלב הבתים > בית א'

| נבחרת | נקודות | משחקים | ניצחונות | הפסדים | סלים> זכות | סלים> חובה | סלים> הפרש |
| --- | --- | --- | --- | --- | --- | --- | --- |
|  סרביה | 3 | 2 | 1 | 1 | 37 | 33 | 4 |
|  אוקראינה | 3 | 2 | 1 | 1 | 31 | 28 | 3 |
|  בלגיה | 3 | 2 | 1 | 1 | 23 | 30 | -7 |
| 0 | 1 | 2 |
| --- | --- | --- |
|  סרביה | 17 – 21 | אוקראינה   |
|  סרביה | 20 – 12 | בלגיה   |
|  אוקראינה | 10 – 11 | בלגיה   |
מבנה התחרות > שלב הבתים > בית ב'

| נבחרת | נקודות | משחקים | ניצחונות | הפסדים | סלים> זכות | סלים> חובה | סלים> הפרש |
| --- | --- | --- | --- | --- | --- | --- | --- |
|  פולין | 4 | 2 | 2 | 0 | 41 | 32 | 9 |
|  אסטוניה | 3 | 2 | 1 | 1 | 37 | 37 | 0 |
|  סלובניה | 2 | 2 | 0 | 2 | 31 | 40 | -9 |
| 0 | 1 | 2 |
| --- | --- | --- |
|  פולין | 20 – 18 | אסטוניה   |
|  פולין | 21 – 14 | סלובניה   |
|  אסטוניה | 19 – 17 | סלובניה   |
מבנה התחרות > שלב הבתים > בית ג'

| נבחרת | נקודות | משחקים | ניצחונות | הפסדים | סלים> זכות | סלים> חובה | סלים> הפרש |
| --- | --- | --- | --- | --- | --- | --- | --- |
|  ליטא | 4 | 2 | 2 | 0 | 39 | 32 | 7 |
|  צרפת | 3 | 2 | 1 | 1 | 40 | 35 | 5 |
|  אוסטריה | 2 | 2 | 0 | 2 | 27 | 39 | -12 |
| 0 | 1 | 2 |
| --- | --- | --- |
|  ליטא | 21 – 19 | צרפת   |
|  ליטא | 18 – 13 | אוסטריה   |
|  צרפת | 21 – 14 | אוסטריה   |
מבנה התחרות > שלב הבתים > בית ד'

| נבחרת | נקודות | משחקים | ניצחונות | הפסדים | סלים> זכות | סלים> חובה | סלים> הפרש |
| --- | --- | --- | --- | --- | --- | --- | --- |
|  רוסיה | 4 | 2 | 2 | 0 | 41 | 36 | 5 |
|  הולנד | 3 | 2 | 1 | 1 | 40 | 33 | 7 |
|  ישראל | 2 | 2 | 0 | 2 | 30 | 42 | -12 |
| 0 | 1 | 2 |
| --- | --- | --- |
|  רוסיה | 20 – 19 | הולנד   |
|  רוסיה | 21 – 17 | ישראל   |
|  הולנד | 21 – 13 | ישראל   |
מבנה התחרות > שלב הנוקאאוט

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
|  | רבע גמר | רבע גמר |  |  | חצי גמר | חצי גמר |  |  | גמר | גמר |
:  
|  | רבע גמר | רבע גמר |   |   |  |  |   |   |  |  |
|  | רבע גמר | רבע גמר |   |   |  |  |   |   |  |  |
|  |  סרביה סרביה |  20 |   |   |  |  |   |   |  |  |
|  |  סרביה סרביה |  20 |   |   | חצי גמר | חצי גמר |   |   |  |  |
|  |  צרפת צרפת |  17 |   |   | חצי גמר | חצי גמר |   |   |  |  |
|  |  צרפת צרפת |  17 |   |   |  סרביה סרביה |  18 |   |   |  |  |
|  |  |  |   |   |  סרביה סרביה |  18 |   |   |  |  |
|  |  |  |   |   |  רוסיה רוסיה |  13 |   |   |  |  |
|  |  רוסיה רוסיה |  19 |   |   |  רוסיה רוסיה |  13 |   |   |  |  |
|  |  רוסיה רוסיה |  19 |   |   |  |  |   |   | גמר | גמר |
|  |  אסטוניה אסטוניה |  16 |   |   |  |  |   |   | גמר | גמר |
|  |  אסטוניה אסטוניה |  16 |   |   |  |  |   |   |  סרביה סרביה |  20 |
|  |  |  |   |   |  |  |   |   |  סרביה סרביה |  20 |
|  |  |  |   |   |  |  |   |   |  ליטא ליטא |  14 |
|  |  פולין פולין |  21 |   |   |  |  |   |   |  ליטא ליטא |  14 |
|  |  פולין פולין |  21 |   |   |  |  |   |   |  |  |
|  |  הולנד הולנד |  14 |   |   |  |  |   |   | מקום 3 | מקום 3 |
|  |  הולנד הולנד |  14 |   |   |  פולין פולין |  10 |   |   | מקום 3 | מקום 3 |
|  |  |  |   |   |  פולין פולין |  10 |   |   |  מקום שלישי |  מקום שלישי |
|  |  |  |   |   |  ליטא ליטא |  19 |   |   |  מקום שלישי |  מקום שלישי |
|  |  ליטא ליטא |  21 |   |   |  ליטא ליטא |  19 |   |   |  רוסיה רוסיה |  18 |
|  |  ליטא ליטא |  21 |   |   |  |  |   |   |  רוסיה רוסיה |  18 |
|  |  אוקראינה אוקראינה |  9 |   |   |  |  |   |   |  פולין פולין |  19 |
|  |  אוקראינה אוקראינה |  9 |   |   |  |  |   |   |  פולין פולין |  19 |
דירוג סופי

| דירוג | נבחרת | מש' | נצ' | הפ' | ניקוד |
| --- | --- | --- | --- | --- | --- |
|  | סרביהסרביה | 5 | 5 | 0 | 95 |
|  | ליטאליטא | 5 | 4 | 1 | 93 |
|  | פוליןפולין | 5 | 4 | 1 | 91 |
| 4 | רוסיהרוסיה | 5 | 3 | 2 | 91 |
| 5 | צרפתצרפת | 3 | 1 | 2 | 57 |
| 6 | הולנדהולנד | 3 | 1 | 2 | 54 |
| 7 | אסטוניהאסטוניה | 3 | 1 | 2 | 53 |
| 8 | אוקראינהאוקראינה | 3 | 1 | 2 | 40 |
| 9 | בלגיה בלגיה | 2 | 1 | 1 | 23 |
| 10 | סלובניהסלובניה | 2 | 0 | 2 | 31 |
| 11 | ישראלישראל | 2 | 0 | 2 | 30 |
| 12 | אוסטריהאוסטריה | 2 | 0 | 2 | 27 |
אלן בוקסיץ'

אלן בוקסיץ' (בקרואטית: Alen Bokšić; נולד ב-21 בינואר 1970 ביוגוסלביה) הוא כדורגלן עבר קרואטי.
בוקסיץ', שנולד בעיר מקארסקה, החל בקריירה המקצועית שלו במועדון הנוער של NK זמאי, מהעיר מקארסקה. בגיל 17 עבר בוקסיץ' למועדון הפאר הקרואטי היידוק ספליט. עם היידוק זכה בוקסיץ' בגביע היוגוסלבי ב-1987 ו-1991 ובסך הכל ערך 174 במדי המועדון הקרואטי, בהם כבש 60 שערים בסך הכל בכל המסגרות.
בגמר הגביע היוגוסלבי בשנת 1991, במשחק נגד הכוכב האדום בלגרד, הבקיע בוקסיץ' את השער היחיד לטובת היידוק, שער שהיה לבסוף לשער הניצחון ושהביא את הגביע לספליט. בעונה שלאחר מכן כבר עבר בוקסיץ' לקבוצה הצרפתית קאן אך בשל פציעות לא זכה לדקות משחק רבות ושיחק רק משחק אחד במהלך עונתו היחידה במועדון. בעונה שלאחר מכן עבר בוקסיץ' למועדון הפאר הצרפתי אולימפיק מרסיי והוביל אותו לאליפות בעונת 1993 כשהוא מוביל את טבלת המבקיעים בלה ליג עם 23 כיבושים וכן הוביל את קבוצתו לזכייה בליגת האלופות באותה העונה. בבחירות לשחקן העונה באירופה של עונת 1993 סיים בוקסיץ' רק במקום השני, כשמקדים אותו הכדורגלן האיטלקי רוברטו באג'ו.
לאחר תקופה קצרה זו בצרפת עבר בוקסיץ' לאיטליה לעונה אחת בלאציו ועוד עונה אחת ביובנטוס, עמה זכה באליפות האיטלקית בעונת 1997. לאחר שחזר ללאציו, הוא זכה עמה בגביע האיטלקי ב-1998, בגביע המחזיקות ב-1999 ובדאבל איטלקי (אליפות איטליה+הגביע האיטלקי) בעונת 2000. בעונת 2000 עבר בוקסיץ' לקבוצה האנגלית מידלסברו, בה שיחק שתי עונות, אך סבל מפציעות ולכן החליט לפרוש מכדורגל בשנת 2002.
נבחרות יוגוסלביה וקרואטיה

בגיל 20 זומן לראשונה בוקסיץ' לנבחרת יוגוסלביה בכדורגל לקראת מונדיאל 1990 אך המאמן, איביצה אוסים, העדיף את זלאטקו וויוביץ' ודארקו פאנצ'ב במקומו במיקום זה על המגרש ולכן לא זכה בוקסיץ' לדקת משחק אחת בטורניר זה. בנבחרת קרואטיה בכדורגל שיחק בוקסיץ' לאחר התפרקותה של יוגוסלביה והופיע עמה כבר ביורו 1996. בוקסיץ' החמיץ את משחקי מונדיאל 1998 בו סיימה נבחרתו, קרואטיה, במקום השלישי המפתיע. פציעתו גרמה לאכזבה בקרב העם הקרואטי, בשל העובדה ששילובו של בוקסיץ' עם חלוצה השני של נבחרת קרואטיה, דאבור שוקר, היה יוצר חוד אימתני שיכול היה לחדור הגנות רבות במהלך הטורניר. בוקסיץ' ערך לבסוף את הופעתו הראשונה במשחקי גביע העולם בכדורגל במונדיאל 2002.
לבוקסיץ' היו 40 הופעות במדי נבחרת קרואטיה, בהן כבש 10 שערים.